
Tee ehitusloa andmine (A. Puškini tn J1,  Malmi tn 5a)
1. ASJAOLUD JA MENETLUSE KÄIK

11.02.2020 läbivaatamiseks laekus A. Puškini tn J1, Malmi tn 5a kinnistutel avalikult kasutatava sõidutee, kõnnitee ümberehitamiseks ning tänavavalgustuse, parklate ja sademeveekanalisatsiooni torustiku rajamiseks tee ehitusloa taotlus koos tee ehitusprojektidega (linnavalitsuse dokumendiregistris nr 1587/1-16).
Avalikult kasutatava sõidutee katastritunnusega 51101:006:0208 sihtotstarve on transpordimaa 100%.

Tee ehitusloa menetluse raames olid linnavalitsuse dokumendiregistri kaudu  kaasatud Narva Linnavalitsuse Arhitektuuri- ja Linnaplaneerimise Ameti ja Linnamajandusameti spetsialistid, kes on  kooskõlastanud või andnud arvamuse tee ehitusprojektile (dok. reg nr. 1587/1-16 ja  nr 4592/1-16).
12.02.2020 ja 21.02.2020 haldusmenetluse seaduse § 11 lg 1 p 4 kohaselt on kaasatud menetlusosalisena tee ehitusloa andmise menetlusse I. Grafovi tn 5 korterühistu, Narva linn, I. Grafovi tn 7, 9 korterühistu,  Narva linn, OÜ Laffety Management (A. Puškini tn 7a kinnistu omanik), Maaamet kinnistute omanike esindajate oma arvamuste kirjalikuks väljendamiseks  avalikult   kasutatava sõidutee, kõnnitee, välisvalgustuse ja parklate ümberehitamise ja rajamise  kohta (linnavalitsuse dok. registri nr 1-13.2/593, 1-13.2/594, 1-13.2/595, 1-13.2/754).
18.02.2020 I. Grafovi tn 7, 9 korterühistu, Narva linn korteriühistu esindaja kooskõlastas tee ehitusprojekt.
20.02.2020 I. Grafovi tn 5 korterühistu, Narva linn korteriühistu esindaja kooskõlastas tee ehitusprojekt.
A.Puškini tn 7a kinnistu omanik - OÜ Laffety Management ja reformimata riigimaa esindaja -Maaamet käesoleva ajani arvamust või kooskõlastust ei ole esitatud.
Ehitusseadustiku § 42 lg 9 kohaselt kui kooskõlastaja või arvamuse andja ei ole kümne päeva jooksul ehitusloa eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse ehitusloa eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi ehitusloa eelnõu kohta arvamust avaldada, kui seaduses ei ole sätestatud teisiti.

Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 21 tegevusega.

A. Puškini tn J1, Malmi tn 5a tänava teeprojekti käigus teostatakse tee ümberehitamine, mille puhul pole vaja eelhinnangut teha. Kuna tegemist olemasoleva tee ümberehitamisega, ei avalda antud tegemist olulist keskkonnamõju. Ehitustööd tuleb teostada keskkonnassäästvate meetoditega, kindlasti tuleks tähelepanu pöörata kõrval asuvate eluhoonete ohutusele, liiga müra mitte tekitamisele ja tolmu edasikandumise vältimisele naaberkinnistutele. Arvestada tuleb ka liigse vibratsiooniga põhjustatud mõju kõrval asuvatele eluhoonetele.

Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, tee ehitusloa andmiseks takistusi ei ole.
2. ÕIGUSLIKUD ALUSED

2.1. Ehitusseadustiku § 101 lõike 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.

2.2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.
2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

2.4. Ehitusseadustiku § 42 lg 2 kohaselt pädev asutus otsustab keskkonnamõju hindamise algatamise vajaduse.

3. OTSUS

3.1. Anda tee ehitusluba A. Puškini tn J1, Malmi tn 5a  kinnistutel avalikult kasutatava sõidutee, kõnnitee ümberehitamiseks ning tänavavalgustuse, parklate ja sademeveekanalisatsiooni torustiku rajamiseks vastavalt tee ehitusprojektidele (töö nr 0872, nr 0872.01, nr 1505-02, peaprojekteerija OÜ Keskkonnaprojekt).
3.2. Jätta algatamata A. Puškini tn J1, Malmi tn 5a avalikult kasutatava sõidutee, kõnnitee ümberehitamise ning tänavavalgustuse, parklate ja sademeveekanalisatsiooni torustiku rajamise keskkonnamõju hindamist.

3.3. Kohustada ehitustööde tellijat arvestada ehitamiseset mõjutatud isikute õigusi ning rakendada abinõusid nende õiguste ülemäärase kahjustamise vastu.

4. RAKENDUSSÄTTED  
4.1. Korraldus jõustub seadusega ettenähtud korras.
4.2.    Narva Linnamajandusametil enne ehitamise alustamist teha käesolev korraldus teatavaks kõigile piirinaabritele ning avaldada korraldus ajalehes „Põhjarannik“ ja “Narva Linnaleht” ning linna veebilehel.
4.3.    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

